Referat fra bestyrelsesmøde i Vedbæk sejlklub 
Onsdag 7. oktober 2026 planlagt til 18.00-20.00 (afsluttet kl. 19:15)
 
 
Dagsorden
1. Godkendelse af dagsorden samt valg af referent
2. Kort opdatering fra formanden
3. Kort opdatering fra afdelingerne (kun væsentlige punkter):
· Kølbåd
· Optimist/Jolle
· Surf, SUP & Beachvolley
4. Kort opdatering vedr. økonomi
5. Kort opdatering vedr. fondsansøgninger
6. Kort opdatering vedr. klubhus
7. Væsentlige prioriteter/projekter:
a. Nyt regnskabssystem (digital platform)
8. Eventuelt
9. Næste møde
 
Forberedelse til punkt 4: forberede afdelingernes respektive input til EST3 (Estimat 3).
 
Tilstede: Thomas Tuxen, Søren Andersen, Paula Høiby, Mads Hansen, Mads Hedegaard,
Fraværende: Jan Zeuthen, Nataline d’Otrante, Claus Haagen Henriksen, Stefan Andersen, Carl Orbesen.
Referent: Paula Høiby
 
Materiale fremsendt forud for mødet:
· Regnskab pr 04.10.2026

Ad 1) Godkendelse af dagsorden og valg af referent 
Dagsordenen blev godkendt og Paula blev valgt som referent.


Ad 2) Kort opdatering fra formanden
Thomas gav en kort status på:
· Medlemstal (600+): kølbåd 290, optimist 54, Surf/SUP/Beachvolley 265
· VS 75 års fødselsdag er afholdt succesfuldt.
· Der blev orienteret om brand i en af de nye grill natten til onsdag, hvor politi og brandvæsen måtte komme. Branden er påsat af 4 unge personer uden tilknytning til klubben.
· Der er lavet en ansøgning fra Bakkehusets om opsætning af svømmebøjer ud for den nordligste del af Sydstranden. Klubben har afvist det anmodede forslag om placering og klubben har i stedet foreslået at bøjerne kan placeres langs molen.
· Havnen har opfordret til julegløgg for foreningerne 22/11 i klubhuset, som klubben gerne vil støtte op om dog uden kommercielle aktiviteter forbundet med det. Thomas koordinerer med havnen.

Ad. 3) Kort opdatering fra afdelingerne (kun væsentlige punkter):

· Surf, SUP & Beachvolley
Sidste surf tirsdagstræning og beachvolley træning er afholdt. Der var været stor efterspørgsel på wingfoil i år (ca 33 personer på wingskole). Klubmesterskab i windsurf bliver 1. november, hvor det er ved at blive afklaret hvor mange discipliner, der inddrages i klubmesterskaberne. Der var kun været 2 beachvolley hold i år med 24 spillere på tværs. Der var kun 2 hold pga. manglende trænere. Banerne tages ned inden udgangen af oktober og indendørsspil i Hafnia Hallen starter samtidigt med baner om søndagen kl 14.30-16.00

· Optimist/Jolle
Mads Hansen gav en status på optimisternes aktiviteter og konkurrencer med gode resultater. Sommersæson slutter nu og så starter vintersæson lørdag efter efterårsferien med 27 deltagere. Vedbæk lader til at være den eneste klub med vintertræning i området. Danmarks Mesterskaber er afholdt og en sejler, der træner i klubben har vundet 1. plads. Der er også afholdt klubmesterskab, som også var stor succes med godt bidrag fra lokalområdet med præmier. 

· Kølbåd
Mads gav status. Onsdagsmatch er afsluttet med klubmesterskab. Der var flere både i år end sidste år – ca. 8 både i modsætning til 3 sidste år. Der var godt bidrag fra de frivillige. 2 H-både er kommet på land og J80 bliver på vandet i Vedbæk og J70 bliver flyttet til Hellerup i vinterperioden. Der er et bruttohold på ca. 11 til J70. Vedbæk Cup er afholdt sidste weekend med godt vejr og stor succes samt en god film. Turudvalget er ved at arrangere foredrag til vintersæsonen. Der er planlagt afriggerfest den 7.11.26. Der er afsat 25.000 kr. af til arrangementet og der tages betaling for hovedparten af beløbet. Der var været 34 deltagere i sejlerskolen i år og alle har bestået. Der er efterfølgende et nyt teorihold på 20, som starter her til vinter og pladserne er derfor maxet ud. Der er flere på venteliste til teoriholdet.  Der har været lidt vedligeholdelse i løbet af året på Johanne og er aktuelt funktionsdygtig. Der er DM i J80 i Nivå i weekenden.

Ad 4) Kort opdatering vedr. økonomi
Thomas har sendt opdateret regnskab rundt. 

Søren har fået en indbetaling på 7500 kr for surfcamp, som tilføjes i næste regnskab.

Paula har nogle opdateringer til indendørsbaner næste regnskab og det blev aftalt at bogføre baner for foråret 2027 i 2026 regnskabet med en note om at afsætte et beløb til dette i 2027 beachvolley regnskabet.

Budgetestimater er løbende opdateret og ser også fine ud.

Thomas kommenterede, at regnskabet generelt ser tilfredsstillende ud – og langt bedre end sidste år. 

Mads kommenterede at der var et overskud på Vedbæk Cup i år grundet nogle bedre forhandlede priser på udgifterne.

Det blev bemærket, at nedjusteringen på fællesudgifterne fra estimat 1 til 3 er stor og der forventes at komme udgifter forbundet med havneudgifter og forsikringer, så estimat 3 på fællesudgifterne forventes at skulle nedjusteres yderligere, hvilket er positivt. 

Thomas kommenterede, at der er flere indtægter på medlemskontingent end estimeret i starten af året.

Der er en indtægt på 80.000 kr. der kommer ind i vinterperioden i optimistafdelingen og udgifterne er blevet holdt nede i år ved brug af forskellige tiltag som fx nedskæring på hotelophold til trænere, som i stedet er holdt i privatregi.

Den store post der udestår at blive færdiggjort i regnskabet er Vedbæk Cup og andre aktiviteter i vinteren.

Det blev drøftet at sikre en god løsning for fuld gennemsigtighed af overskud på tværs af afdelinger. Det blev også drøftet at et overskud hos optimisterne bl.a. skal anvendes til at dække optimisternes driftsudgifter i 2027.

Der er ikke investeret i år i surf-skole udstyr, så der forventes investeringer inden årets udgang – ca 10.000-30.000 kr. Der mangler også investering i beachvolleynet til brug i 2027.

Det forventes, at der bliver et positivt regnskab ved årets udgang – dvs. bedre end det sidst opdateret estimat 3.

Ad 5) Kort opdatering vedr. fondsansøgninger
Mads orienterede om, at der er søgt fonde til 15.-20.000 kr til 29’er sejl, som muligvis først aktiveret i 2027. Thomas kommenterede at det er vigtigt at det hensættes korrekt i regnskabet så det fremstår korrekt og transparent til generalforsamlingen.

Surf-afdelingen søger fondsmidler til ny RIB i 2027. Carl har meldt sig til at hjælpe Nataline med fondsansøgninger, men er pt. sygemeldt.

Ad. 6) Kort opdatering vedr. klubhus

Aktuelle tiltag:
· Der er fortsat detekteret lidt vand efter vandskaden i loftet
Action: Thomas følger op på med havnen.
· Det blev kommenteret at overveje at erstatte epoxy i baderum og toiletter med fliser i stedet for nuværende epoxy-gulv. Det vil kræve en ansøgning til fonde og en ansvarlig til at drive opgaven.
Action: Mads vil spørge en håndværker om et estimat til at indgå i en fondansøgning og herefter findes en person til at drive projektet.
· Det blev drøftet at tage vedligeholdelsesplanen op igen snart. Dette bør også tages op med havnefogeden.

Ad. 7) Væsentlige prioriteter/projekter:

Nyt regnskabssystem
Den nye kontoplan skal på plads og etableres i regnskabsmodulet i Foreningslet med nedlukning af nuværende regnskabsark, så den videre administration sker i Foreningslet. Mads har fået input fra nogle regnskabskyndige personer, som har kommenteret på det fremtidige setup i regnskabet, som arbejdsgruppen tager med i det videre arbejde i forhold til blandt andet afskrivninger og likviditetsregnskab med øje for let systemunderstøttelse. Det blev opfordret til, at der laves vejledende noter med principper om processen i fremtidigt regnskab, som vil danne grundlag for hvad bestyrelsen kan beslutte, såfremt der i visse situationer er behov for afvigelser på et sagligt grundlag. Der blev opfordret til noter/principper vedrørende håndtering af afskrivninger og formue i de respektive afdelinger. 
Action: Der er møde i regnskabssystem-arbejdsgruppen den 22. oktober (Thomas, Jan og Paula).

Ad. 8) Eventuelt

Intet andet evt.

Ad. 9) Næste møde
Næste møde afholdes onsdag 19. november kl. 18:00-20:00.

